HANA บวก 4.41% โบรกฯ คาดผลประกอบการปี 60 โตก้าวกระโดด
HANA บวก 4.41% ล่าสุด ณ เวลา 16.00 น. ราคาอยู่ที่ 35.50 บาท บวก 1.50 บาท หรือ 4.41% สูงสุดที่ 36.25 บาท ต่ำสุดที่ 34.00 บาท มูลค่าซื้อขายที่ 164.31 ล้านบาท โบรกฯ แนะ “ซื้อ” ชูเป้า 36 บาท คาดผลประกอบการปี 60 โตก้าวกระโดด
19 ธ.ค. 2559

ผู้สื่อข่าวรายงานว่า ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 16.00 น. ราคาอยู่ที่ 35.50 บาท บวก 1.50 บาท หรือ 4.41% สูงสุดที่ 36.25 บาท ต่ำสุดที่ 34.00 บาท มูลค่าซื้อขายที่ 164.31 ล้านบาท 

ด้านบล.ฟินันเซีย แนะนำ “ซื้อ” ราคาเป้าหมาย 36 บาท/หุ้นคาดเห็นการฟื้นตัวอีกครั้งในปี 2017 โดยมองการหดตัวลงของ PCBA โดยเฉพาะสินค้ากลุ่ม Computer จะผ่านจุดต่ำสุดแล้วในปีนี้ และน่าจะทรงตัวได้ในปีหน้า รวมถึงการกลับมา Restocking ของลูกค้าในกลุ่มสินค้า Medical ตั้งแต่กลางปี 2017 เป็นต้นไป  รวมถึงคาดกลุ่มสินค้า RFID น่าจะยังเติบโตได้ต่อเนื่อง
ขณะที่คาดเห็นการเติบโตต่อเนื่องใน IC สำหรับกลุ่ม Mobile, Sensor และทำให้มีการใช้กำลังการผลิตเกือบเต็ม โดยบริษัทมีแผนขยายกำลังการผลิต IC ที่อยุธยาเพิ่มขึ้นราว 10% – 15% คาดจะแล้วเสร็จและเริ่มผลิตได้ใน 2Q17 ส่วนโรงงานสำหรับสินค้า Automotive ที่เจียซิง ประเทศจีน ก่อสร้างและติดตั้งเครื่องจักรเสร็จเรียบร้อยแล้ว จะเริ่มผลิตเชิงพาณิชย์ตั้งแต่ 1Q17 เป็นต้นไป รวมถึงโรงงานใหม่ที่กัมพูชา ปัจจุบันมีลูกค้า 2 ราย และมีพนักงานราว 100 คน บริษัทอยู่ระหว่างเดินหน้าหาลูกค้ารายใหม่อย่างต่อเนื่อง และตั้งเป้าเพิ่มพนักงานเป็น 200 คนในปีหน้า เราประมาณการกำไรปกติปี 2017 จะกลับมาเติบโต 18.6% Y-Y เป็น 2,245 ล้านบาท